b"\n_START_ARTICLE_\nOrlando Figes\n_START_SECTION_\nBakgrunn og familie\n_START_PARAGRAPH_\nFiges ble f\xc3\xb8dt i London i 1959. Foreldrene skilte lag da Figes var tre \xc3\xa5r og han vokste opp sammen med sin mor Eva Figes som var forfatter og feminist og en s\xc3\xb8ster som ogs\xc3\xa5 senere er blitt forfatter. Han er gift med menneskerettighetjurist Stephanie Palmer og paret har tvillingd\xc3\xb8tre.\n_START_SECTION_\nKarriere og b\xc3\xb8ker\n_START_PARAGRAPH_\nFiges startet historiestudier ved Cambridge University i 1979 hvor han ble uteksaminert i 1984. Han avla deretter en doktorgrad ved (PhD) ved Trinity College, Cambridge, som ble til boka Peasant Russian, Civil War: The Volga Countryside in Revolution (1917-1921) utgitt i 1989  Han underviste ved Cambridge University fra 1987 til 1999 da han ble professor ved Birkbeck College, University of London._NEWLINE_I 1997 utga Figes boka A People's Tragedy\xc2\xa0: Russian Revolution, 1891-1924. Den gir en omfattende fremstilling av den russiske revolusjon bygget p\xc3\xa5 egen forskning og vant en rekke prestisjetunge priser:  Wolfson History Prize, , NCR Book Award, W.H. Smith Literary Award, Longman/History Today Book Prize og Los Angeles Times Book Prize._NEWLINE_Natasha's Dance. A Cultural History of Russia utkom i 2002. Den dekker tidsmessig hele russisk historie med vekt p\xc3\xa5 sosial- og kulturhistorie. Tittelen henspiller p\xc3\xa5 en episode i Tolstoys Krig og Fred. Den var nominert til Samuel Johnson Prize._NEWLINE_The Whisperers. Private Life in Stalin's Russia utkom i 2007. Den omhandler vanlige menneskers tilv\xc3\xa6relse i Stalin-tiden, og bygger i stor grad p\xc3\xa5 muntlige fortellinger, samt dagboknotater, brev med mer som ble innsamlet i et st\xc3\xb8rre prosjekt.  Den ble i likhet med Natasha\xc2\xb4s Dance nominert til Samuel Johnson Prize og gjorde Figo til den f\xc3\xb8rste forfatteren som ble nominert to ganger til denne. Boken utkom p\xc3\xa5 norsk i 2009: Hviskerne. Stillhet og frykt i Stalins Russland._NEWLINE_I 2010 utga han ei bok om Krimkrigen, Crimea: the Last Crusade, hvor han argumenter for at religion spilte en stor rolle i krigen; for Russland s\xc3\xa5 seg som en naturlig arvtager til det gamle bysantiske riket og tsar Nikolai I dr\xc3\xb8mte om \xc3\xa5 gjenvinne Konstantinopel og feire messe i Hagia Sofia._NEWLINE_Boka Just send me word som utkom i 2012 forteller historien om ekteparet Svetlana Ivanova og Lev Mishchenko som ble adskilt da Mishchenko etter krigen ble sendt til Gulag-leir fordi han som soldat i den r\xc3\xb8de h\xc3\xa6r var blitt tatt til fange av tyskere, og deretter av sovjetiske styremakter mistenkt for \xc3\xa5 v\xc3\xa6re tysk spion. Den bygger blant annet p\xc3\xa5 1 246 brev som ble utvekslet mellom paret og gir blant andre ting et bilde av livet i Gulag-leirene. _NEWLINE_B\xc3\xb8kene hans har blitt oversatt til mer enn 20 spr\xc3\xa5k.\n_START_SECTION_\nKontrovers rundt bokanmeldelser p\xc3\xa5 Amazon\n_START_PARAGRAPH_\nI 2010 ble det fremsatt p\xc3\xa5stand om at Orlando Figes pseudonymt skulle ha postet pseudonyme bokanmeldelser hos nettbokhandleren Amazon der han blant annet roste sin egne b\xc3\xb8ker og ga sterkt nedsettende anmeldelser av b\xc3\xb8kene til to andre forfattere, Robert Service og Rachel Polonsky, som har skrevet om samme emner som Figes. Figes benektet at han sto bak og deretter hevdet han og konen at det var hun som hadde skrevet anmeldelsene. Orlando Figes truet forfatterne som fremsatte p\xc3\xa5standene med s\xc3\xb8ksm\xc3\xa5l Etterhvert innr\xc3\xb8mmet Figes at han hadde postet anmeldelsene selv og kom med en offentlig beklagelse og var ute i permisjon en periode. Han har n\xc3\xa5 sluttet \xc3\xa5 bruke internett."